Die laaste gesaghebbende Geslagsregister van die broers Joost en Burgert van Dyk het in 1975 verskyn. en word deur meeste genealoë gebruik vir inligting oor die eerste twee Van Dyk-stamvaders. Sedertdien het die gemak waarmee geskiedkundige dokumente bekom kan word, hetsy digitale kopieë of transkripsies, dit moontlik gemaak om die feite noukeurig na te gaan en 'n beter heropbouing van hierdie stamvaders se lewens te skep. Onderstaande poog nie om 'n volledige geskiedenis weer te gee nie, maar slegs 'n oorsig van die belangrikste feite en gebeurtenisse.
Bostaande tabel wys hoe die broers mettertyd die familienaam Van Dyk aangeneem het, met verwysing na sommige van die dokumente waarin hulle name verskyn. Hulle was jare slegs onder hul patroniem bekend, en Joost, vir 'n tydperk, ook onder sy toponiem.
Die lewe van die twee broers, soos hierbo uiteengesit, verskil drasties met die beskrywing in die 1975 Geslagsregister, maar tog heers 'n soortgelyke tema: twee broers wat met moeite 'n waarskynlik verarmde bestaan agtergelaat het, om die onbekende in te vaar en daar uit niks 'n nuwe bestaan te skep.
 Gebaseer op a) my eie ervarings met die Izenberge-dooprekords, b) 'n soektog tussen die bykans 30 miljoen rekords op die webwerfvan die Belgiese Rijksargief http://search.arch.be/nl/zoeken-naar-personen) en 'n soektog op FamilySearch.org. Gesoek in die tydperk 1650-1690.